CELEX: C2004/300/67
Language: sk
Date: 2004-12-04 00:00:00
Title: Vec C-435/04: Návrh na začatie prejudiciálneho konania, ktorý podal Cour de cassation de Belgique rozsudkom zo dňa 6. októbra 2004 vo veci Sébastien Victor Leroy proti Ministère public

4.12.2004   
            
            
               SK
            
            
               Úradný vestník Európskej únie
            
            
               C 300/35
            
         Návrh na začatie prejudiciálneho konania, ktorý podal Cour de cassation de Belgique rozsudkom zo dňa 6. októbra 2004 vo veci Sébastien Victor Leroy proti Ministère public
   (Vec C-435/04)
   (2004/C 300/67)
   Cour de cassation de Belgique (Belgicko) podal rozsudkom zo 6. októbra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu medzi Sébastien Victor Leroy a Ministère public, ktorý bol doručený kancelárii Súdneho dvora dňa 14. októbra 2004.
   Cour de cassation de Belgique žiada Súdny dvor, aby rozhodol o nasledujúcej otázke:
   Bránia články 49 až 55 Zmluvy o založení Európskeho spoločenstva z 25. marca 1957 vnútroštátnej právnej úprave prvého členského štátu, ktorá zakazuje osobe bývajúcej a pracujúcej v tomto štáte používať na jeho území vozidlo vo vlastníctve leasingovej spoločnosti so sídlom v druhom členskom štáte, ak toto vozidlo nebolo zaevidované v prvom členskom štáte a dokonca bolo zaevidované v druhom členskom štáte?